als_Latn dik_Latn sag_Latn
Prishtinë, 22 maj 2014 – Reduktimet e ujit të pijshëm në Prishtinë do të vazhdojnë deri në ndërtimin e fabrikës së ujit në Shkabaj. Këtë lajm e bëri të ditur kryeshefi i ujësjellësit rajonal “Prishtina”, Gjelosh Vataj, në një intervistë për Radio Kosovën, dhe shtoi se shkak i reduktimeve të gjata të ujit janë turbullirat në liqenet Batllava dhe Badovc, të shkaktuara nga reshjet e fundit.
Kryeshefi ekzekutiv i ujësjellësit rajonal “Prishtina”, Gjelosh Vataj, ka bërë të ditur se reduktimet e gjata të ujit në kryeqytet po vijnë si pasojë e turbullirave në liqenet akumuluese pas reshjeve të mëdha. Por, sipas Vatajt, nuk ka vend për shqetësim sepse për pak ditë reduktime nuk do të ketë. Ai shtoi se reduktimet e zakonshme, megjithatë do të vazhdojnë deri në përfundimin e fabrikës së ujit në Shkabaj.
“Ky ujësjellës që ne e menaxhojmë sot është i planifikuar t’i furnizojë rreth 200 mijë banorë, ndërsa ne i furnizojmë diku rreth 600 mijë banorë. Kështu që nuk është investuar më herët në sistem dhe derisa të bëhet fabrika e ujit në Shkabaj këto reduktime do të mbesin”, tha Gjokaj.
Ndërkohë, Gjelosh Vataj theksoi se niveli i ujit në liqenin e Batllavës është rritur për 12 metra, ndërsa ai i Badovcit për mbi 8 metra. Vataj kërkoi mirëkuptim nga konsumatorët që po hasin në pengesa për shkak të punimeve pasi që, sipas tij, janë duke u punuar që të kemi ujë kualitativ.
“Konsumatorët tanë nëpër disa lagje do të hasin në pengesa për shkak të punimeve, por kjo është duke u bërë për të mirë të konsumatorëve tanë që të marrin ujë sa më kualitativ dhe sa më shumë. Ne gjithmonë duhet të kemi kujdes në produktin final, uji që del duhet t’i plotësojë të gjitha standardet e Udhëzimit Administrativ 16/12”, tha më tej Gjelosh Vataj.
Muaj më parë vendi ynë ka qenë në gjendje emergjente sa i përket furnizimit me ujë, por sipas kryeshefit të ujësjellësit kjo krizë tanimë është tejkaluar falë punës së punëtorëve të këtij ujësjellësi dhe reshjeve atmosferike.
als_Latn als_Latn als_Latn als_Latn als_Latn als_Latn